Arvustus. See laul on väga lõbus
#000003
Märtsis kuueaastaseks saava Musta Kasti koduleht lubab "Evolutsiooni revolutsiooni" näol minimuusikali, sellist, kus tantsu, laulu ja naeru saatel heaoluühiskonda kõverpeeglist vaadatakse, "leides elupäästvat rõõmu ka kõige mustematest värvidest".
#000005
Teatri senine, küll kirju, aga ikka omal kindlal rajal püsiv käekiri toetab antud lubadust kahel käel, nagu on sellest Müürilehes kirjutanud Tartu Ülikooli lektor Riina Oruaas: "Aeg-ajalt kombatakse väikseid piire, kuid kandvaks on lõpuks ikka eluterve helgus (...)" "Evolutsiooni revolutsioon" teab, mida vaataja ootab (kusjuures selle ootuse on ta ise loonud, mitmekäiguline tegevuskava), ja annabki talle seda, ehmatades uudsete vormide või väljaütlemistega vähe, nii et see ehmatus käib tegelikult ikkagi oodatud elamuse juurde. Nii on turvaline teatris olla – inimesed, kes teavad, mida nad teevad, teevadki seda, mida teavad.
#000007
Teatrist ja sealsetest inimestest veel eneseteadlikum on aga lavastus ise. Laval on Jaanika Tammaru, Kaarel Targo ja Kristjan Lüüs, kes mänglevalt ühest sketšist teise hüppavad, aga peale näitleja ja tema erinevate rollide on seal ka etendatud – ja omal tasandil ise etendav – näitleja. Selline roll, kes imbub teistesse rollidesse aeg-ajalt sisse, kutsub teisi näitlejanime pidi, räägib otsekui iseendast ja oma selle hetke mõtetest, aga on selle kõige juures siiski tuntavalt dramatiseeritud. See pole vaatajale küll midagi uut, nähtud-loetud on seda mitmes vormis, alates Luigi Pirandello peagi 100-aastaseks saavast klassikast "Kuus tegelast autorit otsimas" kuni kasvõi Mart Kangroni, kes oma töödes, näiteks NO99 "Fantastikas" või ka oma viimatises monolavastuses "Enneminevik", lavalise "päris" suhtluse otsimisega järjepidevalt tegeleb.
#000008
Mida lavastus aga kindlasti pakub, on solidaarsus. Kas oled segaduses või väsinud? Meie ka. Publik siseneb saali läbi sädelevast paberist uksekardina, enamiku ajast katavad lavapinda konfetid. See läheb muusikalilikkusega hästi kokku – natuke nagu odav pidupäevalikkus ja tühi keep-smiling-rõõm, jabur koreograafia ja kohe pähe kummitama jäävad viisid. Viimaste eest vastutavad Raho Aadla ja Siim Aimla, kelle (koos)töö on täpne ja tõesti vaimukas. Pooleteise tunni jooksul muutub vastuolu sädeleva välispinna ja reaalse sisemaailma järjest suuremaks ja valusamaks, kulmineerudes (vabandust) täiesti idiootses heatujulaulus, mis kõige tipuks ütleb veel ise enda kohta välja, et "see laul on väga lõbus" ja "sul hakkab väga mõnus". Aga paistab, et ei toimi ei see ega lõppkokkuvõttes ka teised laulud, isegi mitte endale sisendamine, et "mul on tähenduslikud teod".
#000012
Nüüd võtab löögi enda peale heaoluühiskond, meie kuvand ja suhted teistega. Trumani lause võiks jääda küll kehtima, kuid miskipärast on mu küllastumus seekord suurem ja originaalsuse tunnet vähem. See võib olla laias plaanis hea uudis – ehk pole me tänapäeva maailma murekohtadest rääkides veel nii klišeedesse takerdunud, et nende vältimine oleks omaette saavutus. Või on klišeestumine juba liiga kaugele ulatunud või ei osata neid siiski vältida? Tekib väsimus, sest kõige selle mõtestamise ja paigutamisega pean niigi igapäevaselt tegelema. Pean samamoodi, nagu lavastuses loetletud "kümme asja, mida pean", kus nii soovituslike ööpäeva unetundide arvu kui ka kümne asja loetlemine läheb sassi, sest seda kõike on lihtsalt liiga palju. Näiteks sotsiaalmeedias loodud kuvandi ühildumatus tegeliku eluga on ajalehest ammu loetud ja noorema põlvkonna keskkoolikirjandeis läbi analüüsitud, kas ma pean selle peale veel mõtlema?
#000014
Mirtel Pohla: ma räägin laval alati iseendast
#000028
Maido Saar: see, mis on sulle südamele jäänud või vaeva teinud, tuleb välja ka tantsus
#000029
Arvustus. "Unistaja": kaks teokarpi kapseldunud inimest
#000030
Kaisa Ling loovisikute muredest: tunnen tihti, et minu töö on ebavajalik
#000033
Berit Kaschan: ma ei suuda ette kujutada inimest, keda "Elajannad" ei puuduta
#000034
Raili Keivi näitus kõrvutab disainiklassika samade esemete uuendatud vormidega
#000037
Edetabel. Aasta parimad albumid 2022
#000040
Ülevaade. Aasta parimad lood 2022
#000042
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000049